Trelast av ask.

| Artikkelen inngår i serien om
**Skogbruk** |
| --- |
| Tømmerlunne |
| **Produkter** |
| Skog • Tømmer • Sagbruk • Trelast • Treforedling • Papirmasse • Ved |
| **Skog** |
| Barskog • Gran • Furu • Bjørk • Gammelskog • Urskog • Bonitet • Hogstklasse |
| **Skogsdrift** |
| Hogst • Foryngelse • Bærekraftig skogbruk • Tømmerfløting • Skogsmaskin • Motorsag |
| **Skogbruk i Norge** |
| Norges skoger • Norges Skogeierforbund • Norskog • Det norske Skogselskap |

**Trelast** er en fellesbetegnelse på skurlast og høvellast laget av treverk. Trelast kategoriseres etter dimensjon. De viktigste typene er planker, bord, rekker, lekter, firkantbjelker (tidligere box) og listverk. Skurlast lages av rundt tømmer, mens høvellast etter tørking i tillegg blir høvlet og justert slik at de blir helt plane, glatte og eventuelt får en profil.

Dimensjoner for trelast er med et fuktighetsinnhold på 20 % for skurlast og 17 % for høvellast. Prosenten er uttrykt ved treets innhold av vann, målt i masse i tørr tilstand. Dimensjonene for justert skurlast er 2 mm mindre enn for skurlast.

Sortering
---------

Trelast blir i Norge solgt og sortert i dimensjoner etter Norsk standard.

* C14 blir brukt til forskalingsarbeid og i stillas.
* C18 og C24 blir brukt i byggverk. En C24-bjelke tåler om lag 10 % lengre spenn (lysåpning) enn en C18-bjelke.
* C30 blir brukt i takstoler. En C30-bjelke tåler om lag 15 % lengre spenn (lysåpning) enn en C18-bjelke.
* C40 blir mest brukt til produksjon av limtredragere.

Trelast blir solgt i fallende lengder eller justert i 30 centimeters intervall.

Trelasttyper| Navn | Fra størrelse | Til størrelse |
| --- | --- | --- |
| Listverk | 9 mm × 9 mm | 58 mm × 145 mm |
| Rekker eller lekter | 11 mm × 23 mm | 75 mm × 75 mm |
| Planke | 36 mm × 98 mm | 100 mm × 225 mm |
| Bord | 12 mm × 98 mm | 32 mm × 225 mm |
| Firkantbjelke | 73 mm × 98 mm | 200 mm × 225 mm |

Beskyttelse
-----------

Trelast er et naturprodukt, og derfor utsatt for angrep av skadedyr og mikroorganismer som kan finne næring i veden. Sopper og skadedyr finnes over alt. I Norge er de viktigste treslagene til bygningsbruk gran og furu, som er lite motstandsdyktige.

Det er to hovedmåter å beskytte treverket på: *Konstruktiv beskyttelse* og *kjemisk beskyttelse*. Konstruktiv beskyttelse vil si å bygge slik at treverket aldri får over 20 % fuktighet, for ved langvarig fuktig tilstand er faren for soppangrep til stede. Hvis man vet at treverket kan bli fuktig, så bruker man kjemisk beskyttelse. Dette er en av to metoder, enten *impregnering* eller *overflatebehandling*.

Omregning fra tommemål til millimetermål
----------------------------------------

Tidligere var det vanlig å angi tømmer i tommemål, men dette brukes ikke lengre av fagfolk og industrien har gått over til millimeter. Nedenfor er en omregningtabell for de vanligste størrelsene. Merk tommemålene til venstre (og konverteringene i parentes) er omtrenglige, mens millimetermålene ellers i tabellen er eksakte i henhold til trelast-standarden.[]

Det som før ble kalt «2x4 toms» kalles nå[*når?*] «48x98 mm», som er de faktiske målene for akkurat samme trelast. Forøvrig har man i Australia istedet valgt å redefinere størrelsene til runde metriske tall, for eksempel 50x100.

Tommemål til millimetermål| Tidligere tommemål | Skurlast | Justert skurlast | Justert kledning | Høvellast |
| --- | --- | --- | --- | --- |
| Tykkelse | Bredde | Tykkelse | Bredde | Tykkelse | Bredde | Tykkelse | Bredde |
| 1⁄2 " (13 mm) | 13 |  |  |  |  |  | 9 | 9 |
| 5⁄8 " (16 mm) | 16 |  |  |  |  |  | 12 | 12 |
| 3⁄4 " (19 mm) | 19 |  | 17 |  | 16 |  | 15 | 15 |
| 7⁄8 " (22 mm) | 22 |  |  |  | 19 |  | 18 | 18 |
| 1 " (25 mm) | 25 | 25 | 23 |  | 22 |  | 21 | 21 |
| 1+1⁄4 " (32 mm) | 32 |  | 30 |  | 29 |  | 28 | 28 |
| 1+1⁄2 " (38 mm) | 38 | 38 | 36 | 36 |  |  | 34 | 34 |
| 1+3⁄4 " (44 mm) | 44 |  | 42 |  |  |  |  |  |
| 2 " (51 mm) | 50 | 50 | 48 | 48 |  |  | 45 | 45 |
| 2+1⁄2 " (64 mm) | 63 | 63 | 61 | 61 |  |  | 58 | 58 |
| 3 " (76 mm) | 75 | 75 | 73 | 73 |  | 73 |  | 70 |
| 4 " (100 mm) | 100 | 100 | 98 | 98 |  | 98 |  | 95 |
| 4+1⁄2 " (110 mm) |  | 115 |  | 113 |  | 113 |  | 110 |
| 5 " (130 mm) |  | 125 |  | 123 |  | 123 |  | 120 |
| 5+1⁄2 " (140 mm) |  | 140 |  | 138 |  | 138 |  | 135 |
| 6 " (150 mm) |  | 150 |  | 148 |  | 148 |  | 145 |
| 6+1⁄2 " (170 mm) |  | 165 |  |  |  | 163 |  | 160 |
| 7 " (180 mm) |  | 175 |  | 173 |  | 173 | 170 |  |
| 8 " (200 mm) |  | 200 |  | 198 |  | 198 |  | 195 |
| 9 " (230 mm) |  | 225 |  | 223 |  | 223 |  | 220 |
| 10 " (250 mm) |  | 250 |  | 248 |  |  |  |  |
|

Se også
-------

Trelast og seilskuter i Bispevika i Oslo Havn (med Nylands mekaniske verksted i bakgrunnen) 1880-1910  Foto: Marthinius Skøien / Nasjonalbiblioteket 
* Skurlast
* Høvellast
* Planke
* Bord
* Sagbruk
* Trevirke
* Impregnering av trevirke
* Tørking av trelast

Referanser
----------

1. 1 2  Konrad M. Viestad: *Egen hytte : praktisk håndbok og oppslagsbok for hytteeiere og selvbyggere* (1982), Oslo : Teknologisk forlag, ISBN 82-512-0216-7
2. ↑  FRA TOMME TIL MILLIMETER | Bergene Holm - Beste valg på tre - Bergene Holm

Eksterne lenker
---------------

* Norsk Treteknisk Institutt
* Norsk institutt for skog og landskap